“Jou tienerjare is ’n baie awkward tyd in jou lewe, so dis belangrik om te leer om nuwe vorms van jouself te aanvaar en lief te hê.”
Sy glo ook daar moet ’n balans tussen skoolwerk en ’n sosiale lewe wees. Groot drome en rolle Maak gereed om haar nog lank op die kassie te sien, want dié ywerige jong aktrise beplan om ná skool haar graad in drama te voltooi.
Sy droom om eendag, of dalk sommer binnekort, ’n groot rol in ’n fliek los te slaan. In 2016 was sy in die kortfilm Die Ruimte tussen Niks. Sy het later ’n rol in die tweede seisoen van Die Boekklub vertolk.
Haar eerste rol op die kassie was in die kykNET-sepie Suidooster, waarin sy die rol van Emma vertolk het. Roem en pantoffels Maar vir eers is roem ’n nuutjie vir Mia. Sy word op straat as die aktrise van die televisie herken en moet bieg dat dit vir haar baie vreemd is.
Sy bloos nog vreeslik wanneer mense haar agtuur die aand by Checkers voorkeer om ’n foto te neem terwyl sy in haar onesie en pantoffels is, lag sy.
Ja, sy erken nou sy sal so ’n bietjie meer moeite met haar uitrustings moet doen wanneer sy deesdae in die openbaar is.